Indien jy jou ooit in die posisie bevind dat jy nie in staat is om jou maandelikse finansiële verbintenis na te kom nie, stel ons voor jy kry onmiddellik hulp. Hieronder is ’n paar beskikbare opsies indien jy jou ooit in ’n finansiële verknorsing bevind:
dien jou boedel in vir sekwestrasie, wat baie dieselfde is as ’n maatskappy wat gelikwideer word, maar in hierdie geval vir ’n individu. ’n Trustee sal basies aangestel word om jou boedel te beredder om sake met jou krediteure te finaliseer, en sodoende voorkom dat jy verder skuld oploop en verhoed dat jy met verdere regsaksie teen jou lastig geval word. Die gevolge is egter verreikend en moet in detail met ’n regsverteenwoordiger bespreek word voordat so ’n opsie oorweeg word.
’n Kredietwaardigheidsverslag is ’n verslag wat deur ’n kredietburo saamgestel is. Daarin word al jou skuld, finansiële verpligtinge, hofbevele wat teen jou toegestaan is en alle inligting wat verband hou met jou uitstaande betalings wat deur ander kredietverskaffers by die kredietburo’s ingedien is, uiteengesit. Jy het die reg om een keer ’n jaar ’n gratis afskrif van jou kredietwaardigheidsverslag by ’n geregistreerde kredietburo aan te vra om seker te maak al die inligting in die verslag is akkuraat. Indien jy nie met die inligting saamstem wat in jou kredietwaardigheidsverslag verskyn nie, moet jy dit direk opneem met die kredietburo wat jou van die inligting voorsien het.
Indien jy jou in ’n situasie bevind dat jy ’n klagte teen enige CAPFIN-diens wil indien, moet jy ons kliëntediensafdeling kontak by 087 354 0000.